
ОПШТИНА ЦРНА ТРАВА
ИЗБОРНА КОМИСИЈА
Број: 90/2023
Датум: 21.12.2023. године
ЦРНА ТРАВА

З  А  П  И  С  Н  И  К
СА 30. СЕДНИЦЕ ИЗБОРНЕ КОМИСИЈЕ  
ОПШТИНЕ ЦРНА ТРАВА
ОДРЖАНЕ 21.12.2023. ГОДИНЕ

Седница је почела у 12:00 часова у сали Дома културе у Црној Трави.
Седницу је отворио председник Изборне комисије општине Црна Трава, Бојан Цекић који је констатовао да су на седници Изборне комисије присутни: Предраг Цветковић, члан Изборне комисије у сталном саставу, Јована Симовић, члан у сталном саставу, Магдалена Илић, заменик члана у сталном саставу, Игор Дојчиновић, члан у сталном саставу, Зоран Николић, члана у сталном саставу, Душица Петровић, члан Изборне комисије у сталном саставу, Светлана Костадиновић, члан у сталном саставу, Раде Величковић, заменик члана у сталном саставу, Лела Стефановић, члан Изборне комисије у проширеном саставу, Биљана Бабић, члан у проширеном саставу, Смиља Ђорђевић, заменик члана у проширеном саставу, Верољуб Славковић, члан у проширеном саставу, Наташа Банковић Славковић, члан у проширеном саставу, Данијела Стаменковић, члан у проширеном саставу, Горица Богдановић, заменик члана у проширеном саставу, Аца Стојановић, члан у проширеном саставу и Александар Николић, секретар Изборне комисије.
Како је констатовано присуство већине чланова комисије, председавајући је утврдио да постоји кворум за рад и пуноважно одлучивање.

Председавајући је најпре на гласање ставио записнике са 28. и 29. седнице Изборне комисије. Записници су једногласно усвојени.

Затим је председавајући предложио следећи,
                     
Д Н Е В Н И   Р Е Д:

1. Разматрање и доношење Збирног извештаја о резултатима гласања на изборима за народне посланике на бирачким местима на територији општине Црна Трава, одржаним 17.12.2023. године
2. Разматрање и доношење Укупног извештаја о резултатима гласања на изборима за одборнике Скупштине општине Црна Трава, одржаним 17.12.2023. године
3. Текућа питања

Предложени дневни ред једногласно је усвојен.

Након тога прешло се на рад по тачкама дневног реда.


ПРВА ТАЧКА

Ову тачку дневног реда образложио је Александар Николић, који је навео да је Законом о избору народних посланика прописано да локална изборна комисија у року од 96 часова од затварања бирачких места доноси за сва бирачка места која се налазе на њеној територији и без одлагања доставља Републичкој изборној комисији збирни извештај о резултатима гласања који садржи број бирача уписаних у бирачки списак, број бирача који је изашао на изборе, број гласачких листића који се налазе у гласачким кутијама, број неважећих гласачких листића, број важећих гласачких листића и број гласова које је добила свака изборна листа. Ако је поднето правно средство због неправилности током спровођења гласања на бирачком месту и ако је поднето правно средство против решења којим се констатује да се на бирачком месту не могу утврдити резултати гласања, односно решења којим се поништава гласање на бирачком месту, рок за доношење и достављање збирног извештаја о резултатима гласања рачуна се од дана када су локалној изборној комисији достављене одлуке о свим поднетим правним средствима. С обзиром да није било ниједног приговора нити захтева за поништавање гласања, то су се стекли услови за усвајање овог извештаја, с обзиром да су рокови за подношење правних средстава, који износе 72 часа од затварања бирачких места, истекли. У складу са резултатима гласања на свих 12 бирачких места, потребно је усвојити узвештај као што је дато у материјалу за седницу, на обрасцу РГ-10/НП/2023, прописаном од стране РИК-а. Против збирног извештаја може се изјавити приговор РИК-у у року од 72 часа од објављивања збирног извештаја на сајту РИК-а. Уколико не буде било приговора, након истека овог рока, извештај постаје правноснажан и тада престаје мандат члановима Изборне комисије у проширеном саставу.

Након уводног излагања председавајући је отворио расправу.
	Пошто у расправи нико није учествовао, иста је затворена и прешло се на гласање.

	По извршеном гласању константовано је да је 13 (тринаест) чланова/заменика чланова гласало ЗА, против није било, уздржаних није било, тако да је Изборна комисија општине Црна Трава, једногласно донела 

· Збирни извештај о резултатима гласања на изборима за народне посланике на бирачким местима на територији општине Црна Трава

ДРУГА ТАЧКА

Ову тачку дневног реда образложио је Александар Николић, који је навео да је Законом о локалним изборима прописано да изборна комисија у року од 96 часова од затварања бирачких места доноси и објављује за сва бирачка места укупан извештај о резултатима локалних избора који садржи: број бирача уписаних у бирачки списак, број бирача који је изашао на изборе, број бирача који су гласали, број неважећих гласачких листића, број важећих гласачких листића, број гласова који је добила свака изборна листа и број мандата који је добила свака изборна листа. Овај рок од 96 часова се продужава уколико буде било изјављених правних средстава, чега овде није било, те су се стекли услови за доношење предметног извештаја, с обзиром да су истекли рокови за подношење приговора, који износе 72 часа од затварања бирачких места. Што се тиче самих резултата они су исти као и прелиминарни и дати су у материјалу са седницу.

Након уводног излагања председавајући је отворио расправу.
	Пошто у расправи нико није учествовао, иста је затворена и прешло се на гласање.

	По извршеном гласању константовано је да је 9 (девет) чланова/заменика чланова гласало ЗА, против није било, уздржаних није било, тако да је Изборна комисија општине Црна Трава, једногласно утврдила и усвојила

· Укупни извештај о резултатима гласања на изборима за одборнике Скупштине општине Црна Трава, одржаним 17.12.2023. године
ТРЕЋА ТАЧКА

У оквиру ове тачке Александар Николић је обавестио присутне да је следећи корак у раду Изборне комисије доношење решење о додели мандата, које се доноси у року од седам дана од дана објављивања укупног извештаја о резултатима локалним избора, а с обзиром да је рок за приговор против укупног извештаја 72 часа од објављивања укупног извештаја на веб – презентацији Републичке изборне комисије, то ће мандати бити додељени након што истекну рокови за приговор. Поред доношења решења о додели мандата надлежност Изборне комисије је и да изда уверења о избору одборника, која служе за легитимисање на констутивној седници.
Такође, на истој или на седници након тога потребно је донети и одлуку о накнадама за чланове изборне комисије и за рад на спровођењу парламентарних и за рад на спровођењу локалних избора, као и одлуку о накнадама трошкова превоза изборног материјала пре и после гласања, односно превоза повереника бирачких одбора приликом гласања ван бирачког места.

-------------------------

Седница је завршена 21.12.2023. године у 12:20 часова.
	Писани материјал је саставни део овог Записника.


ИЗБОРНА КОМИСИЈА
ОПШТИНЕ ЦРНА ТРАВА


                   СЕКРЕТАР                                                      	  	  ПРЕДСЕДНИК
  	Александар Николић			 	        	     Бојан Цекић

